Oficiālais Vēstnesis L 120 , 24/04/2004 Lpp. 0039 - 0042



Komisijas Direktīva 2004/60/EK (2004. gada 23. aprīlis), ar ko groza Padomes Direktīvu 91/414/EEK, iekļaujot aktīvo vielu hinoksifēnu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2003/82/EK [2], un jo īpaši tās 6. panta 1. punktu, tā kā: (1) Saskaņā ar Direktīvas 91/414/EEK 6. panta 2. punktu Apvienotā Karaliste 1995. gada 1. augustā no Dow Elanco Europe (tagad Dow Agro Sciences) saņēmusi pieteikumu par aktīvās vielas hinoksifēna iekļaušanu Direktīvas 91/414/EEK I pielikumā. Ar Komisijas Lēmumu 96/457/EEK [3]apstiprināts, ka dokumentācija ir "pilnīga", proti, var uzskatīt, ka tā atbilst Direktīvas 91/414/EEK II un III pielikuma prasībām attiecībā uz datiem un informāciju. (2) Šīs vielas iedarbība uz cilvēka veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz pieteikuma iesniedzēja paredzētajiem izmantošanas veidiem. Izraudzītā ziņotāja dalībvalsts 1996. gada 11. oktobrī iesniegusi Komisijai novērtējuma ziņojuma projektu par šo vielu. (3) Dalībvalstis un Komisija ar Pastāvīgās pārtikas aprites un dzīvnieku veselības komitejas starpniecību šo novērtējuma ziņojuma projektu ir pārskatījušas. Šis pārskats 2003. gada 28. novembrī pabeigts formātā, kādu Komisija ir noteikusi pārskata ziņojumam par hinoksifēnu. (4) Dokumenti un informācija iesniegti arī Augu zinātniskajai komitejai atsevišķai apspriešanai. Komitejai ir prasīts sniegt atsauksmi par vielas uzkrāšanos augsnē un tās iespējamo ietekmi uz vidi. Savā atzinumā [4]komiteja norādījusi, ka rīcībā esošie pētījumu un lauka izmēģinājumu rezultāti par augsnes organiskās vielas degradāciju (augsnes pakaišu pētījumi) jo īpaši nav pārliecinoši pierādījuši iespējamo nekaitīgumu uz vidi, galvenokārt ar eksperimentu projektu saistītās nepietiekamās statistiskās ticamības dēļ. Komiteja arī norādījusi, ka pēc izsmidzināšanas uz augiem daļa hinoksifēna var iztvaikot. Lai gan iegūtie rezultāti liecina par vielas strauju sadalīšanos gaisa klātbūtnē, komiteja ierosinājusi veikt pussadalīšanās perioda atkārtotus mērījumus pēc tam, kad būs izstrādātas atbilstošas shēmas, pēc kurām novērtēt risku uz vidi, ko rada augu aizsardzības līdzekļu atmosfēras pārnese. Šis komitejas ieteikums ņemts vērā pārskata ziņojumā par aktīvo vielu. Nepārliecinošie lauka pētījumi par organiskās vielas sadalīšanos tika atkārtoti pēc pilnveidota testa protokola. Hinoksifēna iedarbība uz organiskās vielas sadalīšanos netika konstatēta. (5) Saskaņā ar Direktīvas 91/414/EEK 6. panta 4. punktu un paredzot nelabvēlīgu lēmumu attiecībā uz hinoksifēnu, Komisija 2003. gada 13. februārī organizēja trīspusēju tikšanos ar galveno datu iesniedzēju un ziņotāju dalībvalsti. Saskaņā ar sākotnējo mērķi galvenais datu iesniedzējs iesniedza jaunākos datus. (6) Dažādās veiktajās pārbaudēs noskaidrojies, ka augu aizsardzības līdzekļi, kuri satur hinoksifēnu, kopumā varētu atbilst Direktīvas 91/414/EEK 5. panta 1. punkta a) un b) apakšpunktā un 5. panta 3. punktā minētajām prasībām, jo īpaši attiecībā uz izmantošanas veidiem, kas pārbaudīti un sīki izklāstīti Komisijas pārskata ziņojumā. Tādēļ ir lietderīgi iekļaut hinoksifēnu I pielikumā, lai nodrošinātu, ka visās dalībvalstīs atbilstīgi minētās direktīvas noteikumiem var piešķirt atļaujas augu aizsardzības līdzekļiem, kas satur šo aktīvo vielu. (7) Lai dalībvalstis pienācīgi īstenotu vairākus Direktīvā 91/414/EEK noteiktos vienotos principus, Komisijai jāsagatavo pārskata ziņojums. Tādēļ ir lietderīgi noteikt, ka pabeigtos pārskata ziņojumus, izņemot informāciju, kas Direktīvas 91/414/EEK 14. panta izpratnē ir konfidenciāla, dalībvalstis glabā pieejamus, lai ar tiem varētu iepazīties visas ieinteresētās personas. (8) Pēc vielas iekļaušanas dalībvalstīm jādod pietiekams laika periods, lai īstenotu Direktīvas 91/414/EEK noteikumus attiecībā uz augu aizsardzības līdzekļiem, kas satur hinoksifēnu, jo īpaši, lai pārskatītu izsniegtās pagaidu atļaujas, un vēlākais perioda beigās pagaidu atļauju vietā izsniegtu pastāvīgas atļaujas, tās grozot vai atsaucot saskaņā ar Direktīvas 91/414/EEK noteikumiem. (9) Tādēļ attiecīgi ir jāgroza Direktīva 91/414/EKK. (10) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO DIREKTĪVU. 1. pants Direktīvas 91/414/EEK I pielikumu groza, kā noteikts šīs direktīvas pielikumā. 2. pants Dalībvalstis vēlākais līdz 2005. gada 28. februārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju. Dalībvalstis piemēro minētos noteikumus no 2005. gada 1. marta. Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāmas šādas atsauces. 3. pants 1. Dalībvalstis pārskata atļaujas visiem augu aizsardzības līdzekļiem, kas satur hinoksifēnu, lai nodrošinātu, ka ir ievēroti Direktīvas 91/414/EEK I pielikuma nosacījumi attiecībā uz šo aktīvo vielu. Nepieciešamības gadījumā saskaņā ar Direktīvu 91/414/EEK atļaujas tiek grozītas vai atsauktas līdz 2005. gada 28. februārim. 2. Par katru atļauto augu aizsardzības līdzekli, kas satur hinoksifēnu kā vienīgo vai vienu no vairākām aktīvām vielām, kuras uzskaitītas Direktīvas 91/414/EEK I pielikumā, līdz 2004. gada 31. augustam dalībvalstis veic atkārtotu novērtēšanu pēc vienotiem principiem, kas noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikumā noteiktajām prasībām. Pamatojoties uz minēto novērtējumu, dalībvalstis nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem. Vajadzības gadījumā un vēlākais līdz 2006. gada 28. februārim tās groza vai atsauc augu aizsardzības līdzekļu atļaujas. 4. pants Šī direktīva stājas spēkā 2004. gada 1. septembrī. 5. pants Šī direktīva ir adresēta dalībvalstīm. Briselē, 2004. gada 23. aprīlī Komisijas vārdā — Komisijas loceklis David Byrne [1] OV L 230, 19.8.1991., 1. lpp. [2] OV L 77, 13.3.2004., 50. lpp. [3] OV L 189, 30.7.1996., 112. lpp. [4] Augu zinātniskās komitejas atzinums par kvinoksifēna iekļaušanu Padomes Direktīvas 91/414/EEK par augu aizsardzības līdzekļu laišanu tirgū I pielikumā. (SCP/QUINOX/002-final, pieņemts 2001. gada 7. martā). -------------------------------------------------- PIELIKUMS I pielikuma tabulas beigās pievieno šādu rindu: "Nr. | Plaši zināmais nosaukums, identifikācijas numuri | IUPAC nosaukums | Tīrība | Stāšanās spēkā | Iekļaušana ir spēkā līdz | Īpaši noteikumi | 83 | Hinoksifēns CASNr. 124495-18-7 CIPAC Nr. 566 | 5,7-dihlor-4-(p-fluorfenoksi)hinolīns | 970 g/kg | 2004. gada 1. septembris | 2014. gada 31. augustam | Atļauts lietot tikai par fungicīdu. Lai īstenotu VI pielikumā minētos vienotos principus, ņem vērā pārskata ziņojuma secinājumus par hinoksifēnu, un jo īpaši tā I un II papildinājumu, ko Pastāvīgās pārtikas aprites un dzīvnieku veselības komiteja pabeigusi 2003. gada 28. novembrī. dalībvalstīm jāpievērš īpaša uzmanība ūdens organismu aizsardzībai. Ja vajadzīgs, riska mazināšanai jutīgās zonās jāveic atbilstoši pasākumi un jāīsteno monitoringa programmas. | --------------------------------------------------